
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1154 


30 Δεκεμβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού και δημιουργία ζώνης πα¬ 
ραλίας στη θέση «Άγιοι Ανάργυροι» Δήμου Νάου¬ 


σας, Ν. Πάρου, Ν. Κυκλάδων. 1 

Κήρυξη ως αναδασωτέας έκτασης στη θέση «Καστα- 
νόλογγος» περιφέρειας του δ.δ. Μανωλατών Δή¬ 
μου Βαθέος Ν. Σάμου, εμβαδού 1956,00 τ.μ. 2 


ΑΠΟΦΑΣΕΙΣ 

Αοιθ. 1090806/9748/Β0010 (1) 

Καθορισμός ορίων αιγιαλού και δημιουργία ζώνης παρα¬ 
λίας στη θέση «Άγιοι Ανάργυροι» Δήμου Νάουσας, Ν. 
Πάρου, Ν. Κυκλάδων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.2971/2001 (ΦΕΚ 285/τ.Α'/ 
19.12.2001) «Περί αιγιαλού και παραλίας». 

2. Τις διατάξεις του Ν.Δ.439/70 «περί συμπληρώσεως 
των διατάξεων περί αιγιαλού». 

3. Τις διατάξεις του Ν. 3200/55 «περί διοικητικής αποκέ¬ 
ντρωσης όπως αυτές τροποποιήθηκαν και ισχύουν σήμε¬ 
ρα μετά Ν.Δ. 532/70, Β.Δ. 704/70, Β.Δ. 705/70, Β.Δ. 192/ 
72, Π .Δ. 71/84, Π.Δ. 347/86, Ν. 2026/92 και Π.Δ. 97/93. 

4. Τις διατάξεις του άρθρου 19 παραγρ. 5 Ν. 2344/95, 
του άρθρου 52παραγρ.6 Ν.2218/94,του άρθρου 4παρα- 
γρ.7 του Ν.2240/94, δυνάμει των οποίων αρμοδιότητες 
του Υπουργείου Οικονομικών που είχαν μεταβιβασθεί 
στους Νομάρχες, ανήκουν στον Περ/κό Δ/ντή, σε συν¬ 
δυασμό με αυτές του άρθρου 14παραγρ.2του Ν.2399/96 
με τις οποίες προβλέπεται η κατάργηση των θέσεων των 
Περ/κών Δ/ντών. οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας που α¬ 
σκούνται από τον Αναπληρωτή Περ/κό Δ/ντή. 

5. Τις διατάξεις του τέταρτου εδαφίου της παραγρ.2 
του άρθρου 1 και της παραγρ.6 του ίδιου άρθρου του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις» (ΦΕΚ 107/Α), σύμφωνα με τις οποίες οι 


Περ/κές Υπηρεσίες του Υπουργείου Οικονομικών, που 
συγκροτούσαν την Περ/κή Διοίκηση του Νομού ή Νομαρ¬ 
χίας, δεν υπήχθησαν στην ενιαία οργανική μονάδατης Πε¬ 
ριφέρειας, ούτε καταργήθηκαν, αλλά αποτελούν από 
1.9.97, Υπηρεσίες του Υπουργείου Οικονομικών. 

6. Το υπ’ αριθμ.28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη- 
τεςτου Γ ενικού Γ ραμματέατης Περιφέρειας σε θέματα Υ¬ 
πηρεσιών του Υπουργείου Οικονομικών μεταφέρονται α¬ 
πό 1.9.1 997 στον Υπουργό Οικονομικών. 

7. Την υπ’αριθμ. 1100383/1330/Α0006/31.10.2001 (ΦΕΚ 
1485/τ.Β’/31.10.2001) κοινή απόφαση του Πρωθυπουρ¬ 
γού και Υπουργού Οικονομικών «Περί ανάθεσης αρμο¬ 
διοτήτων του Υπουργού Οικονομικών στους Υφυπουρ¬ 
γούς». 

8. Την αριθμ. 1115093/1378/17.12.2001 (ΦΕΚ 1720/τ.Β'/ 
21.12.2001) απόφαση του Υφυπουργού Οικονομικών «πε¬ 
ρί μεταβίβασης αρμοδιοτήτων του Υφυπουργού Οικονο¬ 
μικών στον Γ ενικό Γ ραμματέα, Γ ενικούς Δ/ντές κ.λ.π. του 
Υπουργείου Οικονομικών», καθώς και την υπ’ αριθμ. 
1044136/468/Α0006/8.5.2002 Απόφαση του Υφυπουργού 
Οικονομίας και Οικονομικών με την οποία τροποποιείται 
και συμπληρώνεται η προηγούμενη Απόφαση. 

9. Την από 10.4.2002, έκθεση της κατά το άρθρο 3 του 
Ν. 2971/19.12.2001 (ΦΕΚ 285/τ.Α’/19.12.2001) «Περί αι- 
γιαλού και παραλίας» αρμόδιας Επιτροπής καθορισμού 
ορίων αιγιαλού και παραλίας, για τον καθορισμό ορίων αι- 
γιαλού και δημιουργία ζώνης παραλίας στη θέση «Άγιοι Α¬ 
νάργυροι» Δήμου Νάουσας, νήσου Πάρου, Ν. Κυκλάδων. 

10. Το από Ιανουάριο του 2002τοπογραφικό, υψομετρι¬ 
κό και κτηματολογικό διάγραμμα, κλίμακας 1:500 σε δύο 
πινακίδες, το οποίο συντάχθηκε από τον Λεωνίδα Μπο¬ 
τσάκο, Τοπογράφο Μηχανικό, ελέγχθηκε για την ακρίβεια 
της αποτύπωσης την 10.4.2002 από την Βικτωρία Λεμπο- 
τέση, Τοπογράφο Μηχανικό της Κτηματικής Υπηρεσίας 
Ν. Κυκλάδων, και θεωρήθηκε την ίδια ημερομηνία απάτην 
ίδια. 

11. Την υπ’ αριθ. 544.5/550/02/23.9.2002 σύμφωνη γνώ¬ 
μη του ΓΕΝ για τα όρια του αιγιαλού, αποφασίζουμε: 

Επικυρώνουμε την από 10.4.2002 έκθεση της κατά το 
άρθρο 3του Ν.2971/2001 (ΦΕΚ 285/τ.Α'/19.12.2001) «Πε¬ 
ρί αιγιαλού και παραλίας» αρμόδιας Επιτροπής καθορι¬ 
σμού ορίων αιγιαλού και παραλίας, για τον καθορισμό ο- 

ρίων αιγιαλού και δημιουργία ζώνης παραλίας στη θέση 
«Άγιοι Ανάργυροι», Δήμου Νάουσας, νήσου Πάρου κα¬ 
θώς επίσης και το από Ιανουάριο 2002 τοπογραφικό, υ¬ 
ψομετρικό και κτηματολογικό διάγραμμα κλίμακας 1:500 
σε δύο πινακίδες το οποίο συντάχθηκε από τον Λεωνίδα 
Μποτσάκο, τοπογράφο μηχανικό, ελέγχθηκε για την α¬ 
κρίβεια της αποτύπωσης την 10.4.2002 απάτην Βικτωρία 
Λεμποτέση, Τοπογράφο Μηχανικό της Κτηματικής Υπη¬ 
ρεσίας Ν. Κυκλάδων και θεωρήθηκε την ίδια ημερομηνία 
από την ίδια. 

Στο τοπογραφικό αυτό διάγραμμα, καθορίσθηκε η ο- 
ριογραμμή του αιγιαλού με κόκκινη συνεχή πολυγωνική 
γραμμή, με στοιχεία Θ, 1,2,3, ...25,26,26α, 26β, 27... 50, 
51, Γ'. 

Η οριογραμμή της παραλίας με κίτρινη συνεχή πολυγω¬ 
νική γραμμή με στοιχεία Θ', 1', 2', 3',... 48', 49', 50', 14. 

Καθορίζεται ζώνη παραλίας πλάτους 10 μ. διότι διαφο¬ 
ρετικά δεν εξυπηρετούνται οι σκοποίτου άρθρου 1, παρ.2 
του Ν. 2971/2001. 

Αποφαίνεται ότι δεν υπάρχει παλαιός αιγιαλός. 

Δεν εξαιρούνται τα κτίσματα που βρίσκονται στη ζώνη 
παραλίας. 

Η παρούσα απόφαση με την έκθεση της Επιτροπής και 
το τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Αθήνα, 29 Νοεμβρίου 2002 

Με εντολή Υφυπουργού 
Ο Γενικός Διευθυντής Δ.Π. & Εθν. Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(ΑΡΘΡΟ 3 Ν. 2971/19.2.2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «Άγιοι Ανάργυροι» Δήμου Νά¬ 
ουσας, νήσου Πάρου, Στην Πάρο, σήμερα 10.4.2002, οι υ¬ 
πογεγραμμένοι: 

1. ΣΤΕΛΙΟΣ ΣΕΖΕΝΙΑΣ, Προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος. 

2. ΒΙΚΤΩΡΙΑ ΛΕΜΠΟΤΕΣΗ, Τοπογράφος Μηχανικός 
της Κτηματικής Υπηρεσίας, ως μέλος και 

3. ΓΙΩΡΓΟΣ ΜΑΚΡΗΣ, νόμιμος αναπληρωτής του Λιμε¬ 
νάρχη Πάρου που εκωλύετο, ως μέλος, 

Τα μέλη της Επιτροπής: 

1. ΕΜΜΑΝΟΥΗΛ ΚΑΛΑΒΡΟΣ, Διευθυντής Χωροταξίας 
και Περιβάλλοντος της Γενικής Γραμματείας Περιφέρει¬ 
ας Ν. Αιγαίου και 

2. ΚΑΛΛΙΟΠΗ ΚΑΡΔΑΜΙΤΣΗ, Διευθύντρια της Διεύθυν¬ 
σης Πολεοδομίας Νομαρχιακής Αυτοδιοίκησης Ν. Κυ¬ 
κλάδων αν και προσκλήθηκαν με την υπ’ αριθμ. .../2002 
Πρόσκληση του Προέδρου δενπαρευρέθησαν 


αποτελούντες την επιτροπή καθορισμού των ορίων του 
αιγιαλού δυνάμει του άρθρου 100 Π.Δ. 284/88 όπως αυτό 
τροποποιήθηκε με τις διατάξεις του άρθρου 3 του Ν. 
2971/19.12.2001 «περί αιγιαλού και παραλίας», σε συν¬ 
δυασμό με την υπ’ αριθμ. 953/30.1.2002 Απόφαση Οικο¬ 
νομικής Επιθεώρησης Ανατολικής Αττικής «περί ορισμού 
μελών Επιτροπής Καθορισμού ορίων αιγιαλού και παρα¬ 
λίας» μεταβήκαμε επί τόπου στην προαναφερθείσα πε¬ 
ριοχή και 

Λαβόντες υπ’ όψη 

1. Την αίτηση καθορισμού της 3ΑΒΒΒΟ ΜΙΝΩΙΣ Ε.Ε., 
των ορίων του αιγιαλού στην εν λόγω θέση. 

2. Το τοπογραφικό, υψομετρικό και κτηματολογικό διά¬ 
γραμμα, εξαρτημένο από το κρατικό δίκτυο Ε.Γ.Σ.Α, το ο¬ 
ποίο συντάχθηκε τον Ιανουάριο 2002, από τον Λεωνίδα Θ. 
Μποτσάκο, Τοπογράφο Μηχανικό σε δύο πινακίδες σε 
κλίμακα 1:500, ελέγχθηκε επιτόπου για την ακρίβεια της 
αποτύπωσης την 10.4.2002 απάτην Βικτωρία Λεμποτέση, 
Τοπογράφο Μηχ/κότης Κτηματικής Υπηρεσίας Ν. Κυκλά¬ 
δων και θεωρήθηκε την ίδια ημερομηνία από την ίδια. 

3. Τις διατάξεις του Ν. 2971/2001 «Αιγιαλός, παραλία 
και άλλες διατάξεις» όπως αυτός ισχύει και τον Ν. 1337/83 
καθώς και την προς αυτόν σχετική Δικαστηριακή και Διοι¬ 
κητική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηράς 
και λοιπών συναφών στοιχείων, δηλαδή: 

α) Η μορφολογία της ακτής είναι βραχώδης με ήπιες 
κλίσεις. 

β) Η περιοχή επηρεάζεται από ανέμους βόρειων - βο¬ 
ρειοδυτικών διευθύνσεων, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος : 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1,2, 3,... 49, 50,51. 

Οι κορυφές αιγιαλού - παραλίας διορθώθηκαν δυνάμει 
του υπ’ αριθ. 544.5/550/02 του ΓΕΝ. Οριογραμμή αιγια- 
λού 0,1,2, 3,... 25, 26, 26α, 26β, 27 ... 50, 51, Γ. 

Για την οριογραμμή παραλίας Θ', Γ, 2', 3',... 48', 49', 50', 
14. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή και στοιχεία 1', 2', 3',... 48', 49', 50'. 

Αποφαινόμαστε ότι δεν υφίσταται παλαιός αιγιαλός. 

2. Η ζώνη παραλίας έχει πλάτος 10 μ. διότι διαφορετικά 
δεν εξυπηρετούνται οι σκοποίτου άρθρου 1 παρ.2τουΝ. 
2971/2001. 

3. Δεν εξαιρούνται τα κτίσματα που βρίσκονται στη ζώ¬ 
νη παραλίας. 

Η Επιτροπή 

Ο Πρόεδρος Τα Μέλη 

ΣΤΕΛΙΟΣ ΣΕΖΕΝΙΑΣ ΒΙΚΤΩΡΙΑ ΛΕΜΠΟΤΕΣΗ 

ΓΙΩΡΓΟΣ ΜΑΚΡΗΣ 

Αριθ. 904 (2) 

Κήρυξη ως αναδασωτέας έκτασης στη θέση «Καστανό- 
λογγος» περιφέρειας του δ.δ. Μανωλατών Δήμου Βα- 
θέος Ν. Σάμου, εμβαδού 1956,00 τ.μ. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τον Ν. 3200/55 Περί διοικητικής αποκεντρώσεως. 

2. Τις διατάξεις του Ν. 532/1970 «περί συμπληρώσεως 
των διατάξεων περί διοικητικής αποκεντρώσεως». 

3. Τον Ν. 2503/97 Περί διοίκησης, οργάνωσης, στελέ- 
χωσης της Περιφέρειας κλπ. 

4. Την αρίθ. 264/3.4.2001 (ΦΕΚ 457/Β/2001) απόφαση 
του ΓΓΠΒΑπερί μεταβίβασης αρμοδιοτήτων. 

5. Τις διατάξεις του άρθρου 117 παράγραφος 3 του Συ¬ 
ντάγματος. 

6. Τις διατάξεις του Ν. 998/79 «περί προστασίας των δα¬ 
σών και των δασικών εν γένει εκτάσεων της Χώρας» και ει¬ 
δικότερα τα άρθρα 41 παρ 1 και38παρ. 1. 

7. Τιςαρ. 180417/1180/8.7.1980, 182447/3049/24.9.1980, 
141823/24.2.1983 διαταγές του Υπουργείου Γεωργίας. 


8. Την εισήγηση του δασολόγου της Διεύθυνσης Δασών 
Σάμου Αθανασίου Σιάσιου για κήρυξη αναδασωτέας λό¬ 
γω πυρκαγιάς έκτασης στη θέση «Καστανόλογγος» περι¬ 
φέρειας του δ.δ. Μανωλατών Δήμου Βαθέος Ν. Σάμου, 
εμβαδού 1956,00τ.μ., κηρύσσουμε: 

Αναδασωτέα με σκοπό την αποκατάσταση της δασικής 
βλάστησης και τη διατήρηση του δασικού χαρακτήρα της 
καμένης έκτασης 1956,00 τ.μ. η οποία καλυπτόταν από 
τραχεία πεύκη και καστανιές, στη θέση «Καστανόλογγος» 
περιφερείας του δ.δ. Μανωλατών του Δήμου Βαθέος Ν. 
Σάμου. Η καμένη έκταση φαίνεται στο συνημμένο από¬ 
σπασμα χάρτου Γ.Υ.Σ. κλίμακας 1:50000 της Διεύθυνσης 
Δασών που αποτελεί αναπόσπαστο μέρος της απόφασης 
αυτής. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Σάμος, 14 Ιουνίου 2002 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΑΛΕΞΙΟΣ ΑΝΑΣΤΑΣΙΟΥ 

ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ 
ΔΙΕΥΘΥΝΣΗ ΔΑΣΩΝ ΣΑΜΟΥ 


Απόσπασμα χάρτη 
Κλίμακα 1 5ο.οθθ· 
Οδικό δίκτυο 


ΤΟΠΟΓΡΑΦΙΚΟ ΔΙΑΓΡΑΜΜΑ 
αναδασωτέας έκτασης 
εμβαδού Γ 5 5 0 τ [ , 

η οποία καταστράφηκε από η νρ ι α 

στη Δ.Θ. 'ίμ*αιονόΛα 

περιφέρειας Δ δ αηι^ΛΛ-Δήμου Γ^βεΟί 

στις λο-2> ^οο'Χ 

Κλίμακα 1: 100 

